Lokalavisen fylder 40 år og gi'r en koncert | Lokalavisen Assens | Ugeavisen.dk
Du er her: Forside - Lokalavisen Assens - Lokalavisen fylder 40 år og gi'r en koncert
Lokalavisen inviterer til koncert på Torvet i Assens lørdag den 11. maj.
03. maj 2019 kl. 13:40
Lokalavisen inviterer alle til koncert med bandet Johnny Deluxe på Torvet i Assens lørdag den 11. maj.
Lokalavisen runder et skarpt hjørne denne uge. Lokalavisen fylder 40 år - og vi vil gerne invitere dig med til fødselsdagsfest med fuld musik.
Lørdag den 11. maj klokken 12 spiller bandet Johnny Deluxe på Torvet i Assens, og vi håber på, at du har lyst til at være med til nogle timer i selskabet med de fire dygtige musikere i bandet.
Scenen er i hvert fald sat, og hvis du lige skal opdateres på, hvem Johnny Deluxe er, så får du en kort intro her:
Johnny Deluxe er et danskpoprockband, der blev dannet i 2000 i London af medlemmerne Noam Halby, Jakob Glæsner, Morten Lynggaard, og Søren itenov.
I november 2003 udgav de den selvfinansierede EPElskovspony, og den blev et stort hit for bandet. Gruppen skrev efterfølgende kontrakt med Copenhagen Records og udgav debutalbummetJohnny Deluxe i maj 2004. Det affødte yderligere hits som "Drømmer jeg" og "Vi vil ha' mer'".
Det blev fulgt op af det andet album, LUXUS, som udkom i 2005. I 2008 udgav gruppen De knuste hjerters klub, hvoraf andensinglen "Aldrig" var titelsang til komediefilmen Anja og Viktor - i medgang og modgang. I 2009 deltog gruppen i Dansk Melodi Grand Prix med sangen "Sindsyg" der fik en tredjeplads.
Op til VM i fodbold i Rusland i 2018 skrev Johnny Deluxe deres helt egen uofficielle VM-sang
- Vi vil gerne give en gave
Thomas Iversen, der er medieansvarlig på Lokalavisen, håber at alle får en god fest lørdag den 11. maj, når Johnny Deluxe sætter strøm på instrumenterne på Torvet i Assens.
- En 40-års fødselsdag er noget helt specielt, så da vi gik i gang med at planlægge, hvad der skulle ske, tænkte vi: Fest! Og hvad rimer mere på fest end koncert på Torvet med et fedt band som Johnny Deluxe, siger Thomas Iversen.
- Til en god fest hører også gaver, men vi gør det lidt anderledes, end man plejer. I stedet for at få gaver vil vi gerne give en gave. En gave til hele byen i form af en koncert som alle er velkommen til, siger Thomas Iversen.
Han fortæller, at koncerten også skal ses som en tak til avisens mange trofaste læsere og annoncører, der følger med hver uge - enten i den trykte avis eller på nettet.
Det er naturligvis gratis at overvære koncerten med Johnny Deluxe på Torvet i Assens lørdag den 11. maj